smcproject/ml-wiki-sentences huggingface dataset:
2022 ഏപ്രിലിൽ, മനുഷ്യക്കടത്തും ബലാത്സംഗ അന്വേഷണവുമായി ബന്ധപ്പെട്ട് റൊമാനിയയിലെ ഡയറക്ടറേറ്റ് ഫോർ ഇൻവെസ്റ്റിഗേറ്റിംഗ് ഓർഗനൈസ്ഡ് ക്രൈം ആൻഡ് ടെററിസം (DIICOT) ടെറ്റിന്റെ വീട് റെയ്ഡ് ചെയ്തു.
അമേരിക്കൻ എംബസി നേരത്തെ റൊമാനിയൻ പോലീസിന് മുന്നറിയിപ്പ് നൽകിയിരുന്നു, ഒരു അമേരിക്കൻ സ്ത്രീയെ ഈ വസ്തുവിൽ തടഞ്ഞുവച്ചേക്കുമെന്ന്.
ഒരു അമേരിക്കൻ സ്ത്രീയെ കൂടാതെ, ഒരു റൊമാനിയൻ സ്ത്രീയെയും വസ്തുവിൽ തടഞ്ഞുവച്ചതായി അന്വേഷണ ഉദ്യോഗസ്ഥർ കണ്ടെത്തി.
2022 പകുതിയോടെ, അന്വേഷണം തുടരുകയാണെന്ന് റൊമാനിയൻ അധികൃതർ പറഞ്ഞു.
ഒരു തെറ്റും ചെയ്തിട്ടില്ലെന്ന് ടേറ്റ് നിഷേധിക്കുന്നു.
റഫറൻസുകൾ ബാഹ്യ ലിങ്കുകൾ Personal website Professional boxing record for ആൻഡ്രൂ ടേറ്റ് from BoxRec Professional MMA record for ആൻഡ്രൂ ടേറ്റ് from Sherdog ഇന്റർനെറ്റ് മൂവി ഡാറ്റാബേസിൽ നിന്ന് ആൻഡ്രൂ ടേറ്റ്
ഫലകം:Big Brother UK
ആൻഡ്രൂ നെയ്ഡെർമാൻ
ആൻഡ്രൂ നെയ്ഡെർമാൻ (ജനനം : ഒക്ടോബർ 26, 1940), കൂടുതൽ വിറ്റഴിക്കപ്പെട്ട നോവലുകളുടെ രചയിതാവായ അമേരിക്കൻ നോവലിസ്റ്റാണ്.
1986 ൽ വി.സി. ആൻഡ്രൂസ് എന്ന നോവലിസ്റ്റിൻറെ മരണശേഷം ആ പേരിൽ ഒരു അദൃശ്യ എഴുത്തുകാരനായി അദ്ദേഹം നോവലുകൾ എഴുതിയിരുന്നു.
ന്യൂയോർക്കിലെ ഫോൾസ്ബർഗ്ഗ് ജൂനിയർ/സീനിയർ ഹൈസ്കൂളിൽ ഇംഗ്ലീഷ് വിദ്യാഭ്യാസം നടത്തിയിരുന്നു.
“ദ ഡെവിൾസ് അഡ്വക്കേറ്റ്” എന്ന പ്രസിദ്ധ കൃതിയുടെ രചയിതാവുകൂടിയാണ് അദ്ദേഹം.
ഈ നോവൽ ടെയ്‍ലർ ഹാക്ൿഫോർഡ് സംവിധാനം ചെയ്ത്, കീനു റീവ്സ്, അൽ പോസിനോ, ചാർലിസ് തെറോൻ എന്നിവർ അഭിനയിച്ച് സിനിമയായി പുറത്തിറങ്ങിയിരുന്നു.
നെയ്ഡെർമാൻ ആൻഡ്രൂ എന്ന പേരിലെഴുതിയ നോവൽ പരമ്പരയിലെ “റെയിൻ” എന്ന നോവലും സിനിമയുടെ കഥയ്ക്ക് അവലംബമായിരുന്നു.
വി.സി. ആൻഡ്രൂസിൻറെ “ Flowers in the Attic ” എന്ന നോവലിനെ ആസ്പദമാക്കി നെയ്ഡെർമാൻ ഒരു സ്റ്റേജ് നാടകം രചിക്കുകയും 2014 ൽ ഓൺലൈനിൽ പ്രസിദ്ധീകരിക്കുകയും ചെയ്തു.
ഒരു യു.എസ്. നെറ്റ്‍വർക്ക്ക കേബിൾ സിനിമയായ “ഡ്യൂപ്ലിക്കേറ്റ്സ്” ന് തിരക്കഥയൊരുക്കുന്നതിൻ അദ്ദേഹം പങ്കാളിയായിരുന്നു.
2010 ജനുവരിയിൽ ഡോർച്ചെസ്റ്റർ പബ്ലീഷേർസ് അദ്ദേഹത്തിൻറെ “ഗാർഡിയൻ ഏഞ്ചൽ” പ്രസിദ്ധീകരിക്കുന്ന സമയത്ത് അദ്ദേഹം വി.സി. ആൻഡ്രൂസ് എന്ന പേരിലെഴുതിയ നോവലുകളും സ്വന്തം പേരിലെഴുതിയ നോവലുകളുമായി ഏകദേശം 100 നോവലുകൾ പ്രസിദ്ധപ്പെടുത്തിയിരുന്നു.
1997 ഒക്ടോബർ 17 ന് കാലിഫോർണിയയിലെ പാം സ്പ്രിംഗ്സ് നിവാസിയായ അദ്ദേഹത്തിന് ഒരു പാം സ്പ്രിംഗ് വോക്ക് ഓഫ് സ്റ്റാർസിൻറെ ഗോൾഡൻ പാം സ്റ്റാർ ബഹുമതി ലഭിച്ചിരുന്നു.
നോവലുകൾ Illusion (1967) Sisters (1972) Weekend (1980) (with Tania Grossinger ) Pin (1981) (adapted as a movie in 1988) Brainchild (1981) Someone's Watching (1983) Tender, Loving Care (1984) (adapted as an interactive movie in 1997) Imp (1985) Child's Play (1985) Love Child (1986) Reflection (1986) Teacher's Pet (1986) Night Howl (1986) Sight Unseen (1987) Playmates (1987) The Maddening (1987) (adapted as a movie in 1995) Surrogate Child (1988) Perfect Little Angels (1989) The Devil's Advocate (1990) ( filmed in 1997 by director Taylor Hackford ) Bloodchild (1990) The Immortals (1991) The Need (1992) Sister, Sister (1992) The Solomon Organization (1993) After Life (1993) Angel of Mercy (1994) Duplicates (1994) The Dark (1997) In Double Jeopardy (1998) Neighborhood Watch (1999) Curse (2000) Amnesia (2001) Dead Time (2002) Under Abduction (2002) The Baby Squad (2003) Deficiency (2004) The Hunted (2005) Finding Satan (2006) Unholy Birth (2007) Life Sentence (2007) Deadly Verdict (2008) Guardian Angel (2010) Garden of the Dead (2011) Lost in His Eyes (2015) അവലംബം ↑ ↑ Golden Palm Stars Palm Springs Walk of Stars by date dedicated
അമീറാ അൽ തവീൽ ഇംഗ്ലീഷ് വിലാസം https://ml.wikipedia.org/wiki/Princess_Ameerah_bint_Aidan_bin_Nayef_Al-Taweel_Al-Otaibi
സൗദി രാജകുമാരി ആണ് അമീറാ അൽ തവീൽ .
സൗദി രാജകുടുംബാംഗവും  ലോകത്തിലെ  ഏറ്റവും വലിയ  കോടീശ്വരന്മാരിൽ ഒരാളായ വലീദ് ബിൻ തലാലിന്റെ മുൻ ഭാര്യ ആണ്.
നന്നായി ഇംഗ്ലീഷ് സംസാരിക്കുന്ന അമീറ ചാരിറ്റി പ്രവർത്തങ്ങളിൽ ആണ് ശ്രദ്ധ കേന്ദ്രീകരിച്ചിട്ടുള്ളത് .
അൽ വലീദ് ബിൻ താലാൽ ഫൗണ്ടേഷൻ വൈസ് ചെയർപേഴ്സണായി ചുമതല നിർവഹിച്ചിരുന്നു .
വിവാഹ മോഹനത്തിനു ശേഷം ഇപ്പോൾ യു എ ഇ കോടീശ്വരനായ ഖലീഫ ബിൻ ബുട്ടി അൽ മുഹൈറിയെ വിവാഹം ചെയ്തു .
തൊഴിലെടുക്കുന്നതിലൂടെ അറബ് ലോകത്ത് യുവാക്കൾക്ക് ശാക്തീകരിക്കാനും മേഖലയിൽ തൊഴിലില്ലായ്മ കൈകാര്യം ചെയ്യാനുമുള്ള  ഒരു അന്താരാഷ്ട്ര യുവജന സംഘടനയായ Silatech- യുടെ ബോർഡ് ഓഫ് ട്രസ്റ്റീസ് അംഗമാണ് അമീറാ .
സോഷ്യൽ സംരംഭകത്വത്തെ പ്രോത്സാഹിപ്പിക്കുന്ന ലാഭേച്ഛയില്ലാത്ത സംഘടനയായ ടൈംസീസ് എന്റർടെയ്ൻമെന്റിന്റെ സ്ഥാപകയും  സിഇഒയുമായ ഇപ്പോൾ അമീറാ അവാർഡുകൾ 2011 ൽ അലീവാദ് ബിൻ താലാൽ ഫൌണ്ടേഷനു വേണ്ടി അറേബ്യൻ ബിസിനസ് അച്ചീവ്മെന്റ് അവാർഡ് ആയ  ഐട്ടിപി സ്പെഷ്യൽ "ഹ്യൂമാനിറ്റേറിയൻ അവാർഡ്" ലഭിച്ചു.
2012 ൽ  മിഡിൽ ഈസ്റ്റിലെ 100 ഏറ്റവും ശക്തമായ 100 സിഇഒ അറേബ്യൻ വനിതകളുടെ പട്ടികയിൽ നാലാം സ്ഥാനത്തു എത്തി .
മിഡിൽ ഈസ്റ്റ് എക്സലൻസ് ഇൻസ്റ്റിറ്റിയൂട്ടിന്റെ വുമൺ പെർമാനാലിറ്റി ഓഫ് ദി ഇയർ അവാർഡും ലഭിച്ചു.
അമീലി വബെഹി ഇംഗ്ലീഷ് വിലാസം https://ml.wikipedia.org/wiki/Am%C3%A9lie_Wabehi
ഒരു ഐവറിയൻ നടിയും ഹാസ്യനടിയുമാണ് അമീലി വബേഹി സാദ്‌ജെ.
പ്രൈമറി സ്കൂളിലെ നാടക നിർമ്മാണത്തിൽ വബേഹി അഭിനയിക്കാൻ തുടങ്ങുകയും ബൈബിളിലെ ഒരു നാടകത്തിൽ അബ്രഹാമിന്റെ ഭാര്യ സാറയെ അവതരിപ്പിക്കുകയും ചെയ്തു.
1992 ൽ ഗ്വിഗ്നോൾസ് ഡി അബിജാൻ ട്രൂപ്പിലൂടെ അവർ അഭിനയരംഗത്തേക്ക് പ്രവേശിച്ചു.
1994-ൽ വബേഹി തന്റെ ആദ്യ ചിത്രമായ കൂപ്പബിൾ ട്രഡിഷനിലും 2002-ൽ മാ ഫാമിലി എന്ന ടിവി പരമ്പരയിലും അഭിനയിച്ചു.
ക്ലെമന്റൈൻ എന്ന കഥാപാത്രം ഐവറി കോസ്റ്റിൽ പ്രശസ്തി നേടി.
2007-ൽ ഡ്രാഗോണിയർ എന്ന നാടകത്തിൽ വബേഹി അഭിനയിച്ചു.
അബിസി ഡെൽറ്റയോടൊപ്പം വബേഹി അഭിനയിച്ചിട്ടുണ്ട്.
ചലച്ചിത്ര നിർമ്മാണത്തിനായി അക്കിസി ഡെൽറ്റയ്ക്ക് വാഗ്ദാനം ചെയ്ത 100 ദശലക്ഷം സിഎഫ്എ ഫ്രാങ്കുകൾ വിതരണം ചെയ്യുമെന്ന വാഗ്ദാനം പാലിക്കുന്നതിൽ ഐവറിയൻ സാംസ്കാരിക മന്ത്രി മൗറീസ് ബന്ദമാൻ പരാജയപ്പെട്ടുവെന്ന് 2018-ൽ വബേഹി വിമർശിച്ചു.
ചലച്ചിത്രമേഖലയിലെ അഭിനേതാക്കൾക്ക് തുറന്ന മനസ്സില്ലായ്മ, മാർഗനിർദ്ദേശം, ദൃശ്യപരത എന്നിവയുടെ അഭാവമാണ് രചയിതാക്കളിൽ നിന്നുള്ള നിസ്സംഗതയെന്ന് വബേഹി പറയുന്നു.
സർക്കാരിന്റെ കഴിവില്ലായ്മ കാരണം, മാ ഗ്രാൻഡെ ഫാമിലി എന്ന ടിവി സിനിമ പൂർത്തിയായില്ല.
2020-ൽ അബിജാനിൽ നടന്ന "ഡ്ര ൾസ് ഡി ഫെംസ്" ഷോയുടെ സെക്കൺ പതിപ്പിൽ വബേഹി പങ്കെടുത്തു.
വബേഹിക്ക് ഒരു മകനുണ്ട്.
അവർ ഒരു ക്രിസ്ത്യാനിയാണ്.
ധ്യാനിക്കാൻ പതിവായി ബൈബിൾ ഭാഗങ്ങൾ വായിക്കുന്നു.
വ്യഭിചാരത്തിനെതിരായ ഐവറി കോസ്റ്റിന്റെ നിയമത്തെ വബെഹി വിമർശിച്ചു.
ഭാഗിക ഫിലിമോഗ്രാഫി 1994: കൂപ്പബിൾ ട്രഡിഷൻ 2002: മാ ഫാമില്ലെ (TV സീരീസ്) 2008: സൂപ്പർ ഫ്ലിക്ക്സ് (TV സീരീസ്) അവലംബം പുറംകണ്ണികൾ Amélie Wabehi at the Internet Movie Database
അമീൻ അൽഹുസൈനി ഇംഗ്ലീഷ് വിലാസം https://ml.wikipedia.org/wiki/Amin_al-Husayni
പലസ്തീൻ അറബി നേതാവ് ആയിരുന്നു അമീൻ അൽ-ഹുസൈനി (1893 - 1974) .
അറബി ദേശീയപ്രസ്ഥാനത്തിന്റെ ആരംഭകാലം മുതൽ അതിപ്രധാനമായൊരു പങ്കുവഹിച്ച വ്യക്തിയാണ് അമീൻ-അൽഹുസൈനി.
പലസ്തീനിൽ ജനിച്ച അമീൻ അൽ-ഹുസൈനി (അമീനുൽഹുസൈനി) ജെറുസലേമിലും കെയ്റോയിലെ അൽഅസ്ഹർ സർവകലാശാലയിലും ഇസ്താംബൂളിലും വിദ്യാഭ്യാസം നിർവഹിച്ചു.
17-ാമത്തെ വയസ്സിൽ ഇദ്ദേഹം തുർക്കി പീരങ്കിപ്പടയിലെ ഒരുദ്യോഗസ്ഥനായി ചേർന്നു.
ഇദ്ദേഹം യഹൂദവിരുദ്ധ പ്രവർത്തനങ്ങൾക്ക് കുറെക്കാലം തടവിലാക്കപ്പെട്ടിരുന്നു.
1921-ൽ ജെറുസലമിലെ മുഫ്തിയായി നിയമിതനായി .
1922-ൽ സുപ്രീം മുസ്ലിം കൌൺസിലിന്റെ പ്രസിഡന്റായി തെരഞ്ഞെടുക്കപ്പെട്ടു.
പലസ്തീനിലെ അറബിദേശീയ കക്ഷിയുടെ നേതാവായിത്തീർന്ന ഹുസൈനി പലസ്തീനിലെ യഹൂദവിരുദ്ധ പ്രവർത്തനങ്ങൾ ഫലപ്രദമായി സംഘടിപ്പിച്ചു .
1937-ൽ ഇദ്ദേഹം ലെബനനിലേക്കു പോവുകയും അവിടെനിന്ന് ഇറാക്കിലേക്ക് പ്രവർത്തനരംഗം മാറ്റുകയും ചെയ്തു.
1939-വരെ ഇറാക്കിൽ ബ്രിട്ടിഷ് സാമ്രാജ്യവിരുദ്ധ പ്രവർത്തനങ്ങളിൽ സജീവമായി പങ്കെടുത്തിരുന്നു.
റഷീദലിയുടെ പ്രസ്ഥാനത്തിന്റെ പരാജയത്തോടുകൂടി 1941-ൽ ഇദ്ദേഹം ഇറാനിൽ അഭയം തേടി.
1942 മുതൽ 1944 വരെ ബെർലിനിൽ കഴിച്ചുകൂട്ടി.
1945-ൽ ജർമനിയിൽനിന്നും ഫ്രാൻസിലേക്കും , അവിടെനിന്ന് 1946-ൽ ഈജിപ്തിലേക്കും മടങ്ങി .
പലസ്തീനിനു വേണ്ടിയുള്ള അറബി ഉന്നതസമിതിയുടെ പ്രസിഡന്റായി ഇദ്ദേഹം വീണ്ടും തെരഞ്ഞെടുക്കപ്പെട്ടു.
1947 മുതൽ ഹുസൈനി പലസ്തീൻ അറബികളുടെ പ്രശ്നത്തിൽ ലോകശ്രദ്ധ ആകർഷിക്കുന്നതിനു വളരെയധികം യത്നിക്കുകയുണ്ടായി.
നിരവധി ലോകമുസ്ലിം; മതസാംസ്കാരിക സമ്മേളനങ്ങളിൽ ഇദ്ദേഹം പങ്കെടുത്തിട്ടുണ്ട്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമീൻ അൽഹുസൈനി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അമീൻ കമീൽ ഇംഗ്ലീഷ് വിലാസം https://ml.wikipedia.org/wiki/Amin_Kamil വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
ഒരു കാഷ്മീരി കവിയാണ് അമീൻ കമീൻ .
കാഷ്മീരി കവിതയെ യാഥാസ്ഥിതിക ചിന്താഗതിയിൽ നിന്നും ആധുനികസരണിയിലേക്കു ആനയിക്കുവൻ പ്രയത്നിച്ച് പുതിയതലമുറയിലെ കവികളിൽ പ്രമുഖനാണ് ഇദ്ദേഹം.
ദേശാഭിമാനോജ്ജ്വലമായ നിരവധി കവിതകളും ഗാനങ്ങളും ഈകവി രചിച്ചിട്ടുൺട്.
സാമ്പത്തിക സാമൂഹികസമത്വങ്ങൾക്കും വിശ്വശാന്തിക്കും വേണ്ടി കലാസൃഷ്ടികളിലൂടെ പൊരുതുന്ന പുതിയ കാഴ്ചപ്പാടുള്ള കവിയാണ് അമീൻ കമീൻ.
കാസ്മീരിയിൽ ഇംഗ്ലീഷ് രീതിയിലുള്ള ഗീതകങ്ങൾ (sonnets) ഒരു പ്രസ്ഥാനമെന്നനിലയിൽ വ്യാപകമാക്കിയത് ഈകവിയാണ്.
കാവ്യനാടകം (opera),  ഭാവഗീതം (lyric) തുടങ്ങിയ കവനരൂപങ്ങളും കാശ്മീരിൽ സാർവർത്തികമാക്കിതീർക്കാൻ ഇദ്ദേഹം ശ്രമിച്ചിട്ടുണ്ട്.
കാഷ്മീരിൻറെ വിപ്ലവകവി എന്ന അപരനാമം അമീൻ കമീലിന് ഇണങ്ങുമെന്ന് ഗുലാം മൊഹിയുദ്ദീൻ, റഹ്മാൻ റാഹി എന്നീ പ്രസിദ്ധ കാഷ്മീരി നിരൂപക്ന്മാർ അഭിപ്രായപ്പെടുന്നു.
അമീലിയ എയർഹാർട്ട് ഇംഗ്ലീഷ് വിലാസം https://ml.wikipedia.org/wiki/Amelia_Earhart
ഒരു അമേരിക്കൻ വൈമാനികയും എഴുത്തുകാരിയുമായിരുന്നു അമീലിയ മേരി എയർഹാർട്ട് (ജൂലൈ 24, 1897 - ജൂലൈ 2, 1937).
തനിച്ച് അറ്റ്ലാന്റിക് സമുദ്രം കടന്ന ആദ്യ വനിതാ പൈലറ്റ് അമീലിയയാണ് .
ഈ നേട്ടത്തെ തുടർന്ന് ഇവർക്ക് യു.എസ്. ഡിസ്റ്റിങ്ഗ്വിഷ്ഡ് ഫ്ലൈയിങ്ങ് ക്രോസ് എന്ന ബഹുമതി ലഭിച്ചു.
ഏവിയേഷൻ മേഖലയിൽ ഒട്ടനവധി റെക്കോർഡുകൾ സ്ഥാപിച്ചു.
തന്റെ വൈമാനിക അനുഭവങ്ങളെ കുറിച്ച് അമീലിയ രചിച്ച പുസ്തകങ്ങൾ ബെസ്റ്റ് സെല്ലറുകളായി.
ദി നയന്റി-നയൻസ് എന്ന വനിതാ പൈലറ്റുമാരുടെ സംഘടന രൂപീകരിക്കുന്നതിൽ പ്രമുഖപങ്ക് വഹിച്ചു.
നാഷണൽ വിമൻസ് പാർട്ടിയിൽ അംഗമായിരുന്ന അമീലിയ, വനിതകൾക്ക് തുല്യാവകാശം ഉറപ്പ്നൽകുന്ന ഈക്വൽ റൈറ്റ്സ് അമെൻഡ് മെന്റ് എന്ന ഭരണഘടനാഭേദഗതിയുടെ ആദ്യവക്താക്കളിലൊരാളായിരുന്നു .
1937-ൽ ഭൂമിയെ പ്രദക്ഷിണം ചെയ്യുക എന്ന ദൗത്യവുമായി ഇലക്ട്ര 10-ഇ വിമാനത്തിൽ യാത്രതിരിച്ച അമീലിയ പസഫിക് മഹാസമുദ്രത്തിൽ ഹൗലാന്റ് ദ്വീപിനു സമീപം അപ്രത്യക്ഷയായി.
ഇവരുടെ ജീവിതം ആസ്പദമാക്കി 2009-ൽ പുറത്തിറങ്ങിയ ചലച്ചിത്രമാണ് അമീലിയ .
മീരാ നായർ സംവിധാനം ചെയ്ത ഈ ചിത്രത്തിൽ ഹിലാരി സ്വാങ്ക് അമീലിയയുടെ വേഷം ചെയ്തു.
1897 ജൂലൈ 24 ന് അമേരിക്കയിലെ കൻസാസിലുള്ള അച്ചിസൺ എന്ന സ്ഥലത്താണ് അമീലിയ ജനിച്ചത്.
സാമുവൽ എയർഹാർട്ടും, അമേലിയയുമായിരുന്നു മാതാപിതാക്കൾ.
വീട്ടിലിരുന്നു വിദ്യ അഭ്യസിക്കുക എന്ന രീതിയായിരുന്നു അമേലിയയും സഹോദരിക്കും ലഭിച്ചത്.
വീട്ടിൽ തന്നെയുള്ള ബൃഹദ് ലൈബ്രറിയിൽ അമേലിയ ദീർഘനേരം വായനക്കായി ചിലവഴിക്കുമായിരുന്നു.
1909 ൽ ആണു അമേലിയക്ക് സാമ്പ്രാദായിക രീതിയിലുള്ള സ്കൂൾ വിദ്യാഭ്യാസം ലഭിച്ചു തുടങ്ങിയത്.
ലോകം ചുറ്റിപ്പറക്കുന്ന ആദ്യ വനിതാ വൈമാനികയാവുക എന്ന ലക്ഷ്യത്തോടെയാണ് അമീലിയ 1937-ൽ ലോക്ക്ഹീഡ് മോഡൽ 10 ഇലക്ട്ര എന്ന വിമാനത്തിൽ ഫ്രെഡ് നൂനാൻ എന്ന വഴികാട്ടിയോടൊപ്പം യാത്ര തിരിച്ചത്.
എന്നാൽ ലക്ഷ്യം നേടാൻ 7000 മൈലുകൾ ബാക്കി നിൽക്കെ പസഫിക് സമുദ്രത്തിന് മുകളിൽ വച്ച് ഇവർ അപ്രത്യക്ഷരായി.
ഇവർക്ക് എന്തു സംഭവിച്ചു എന്നതിനെക്കുറിച്ച് ഇന്നുവരെ വ്യക്തമല്ല.
പ്രധാനമായും മൂന്ന് വാദഗതികളാണുള്ളത്.
ഒന്ന്, പസഫിക് സമുദ്രത്തിന് മുകളിൽ വച്ച് വിമാനം തകർന്ന് ഇരുവരും കൊല്ലപ്പെട്ടു.
രണ്ട്, ഇന്ധനം തീർന്ന വിമാനം ഗാർഡ്നർ എന്ന ഒറ്റപ്പെട്ട ദ്വീപിൽ ഇറക്കിയെങ്കിലും പുറം ലോകവുമായി ബന്ധപ്പെടാൻ സാധിക്കാതെ പിന്നീട് മരണപ്പെട്ടു.
മൂന്ന്, ഇരുവരും ജാപ്പനീസ് സേനയുടെ പിടിയിലായി.
പിന്നീട് തടവിൽ മരിച്ചു.
അമീലിയ സൃഷ്ടിച്ച റെക്കോർഡുകൾ 1922 — ഏറ്റവും ഉയരത്തിൽ പറന്ന വനിത, 4,267മീ.
(14,000 അടി) 1928 — വിമാനത്തിൽ ആദ്യമായി അറ്റ്ലാന്റിക്കിനു കുറുകേ യാത്ര ചെയ്ത വനിത 1929 — ഏറ്റവും വേഗത്തിൽ പറന്ന വനിത 1930 — ഏറ്റവും വേഗത്തിൽ പറന്ന വനിത 1931 — ഓട്ടോജൈറോ പറത്തിയ ആദ്യവനിത 1931 — ഓട്ടോജൈറോയിൽ ഉയരത്തിന്റെ റെക്കോർഡ്, 5,612മീ.
(18,415 അടി).
1932 — തനിയേ, നിർത്താതെ, അറ്റ്ലാന്റിക്കിനു കുറുകേ പറന്ന ആദ്യ വനിത, രണ്ടാമത്തെ വ്യക്തി, അറ്റ്ലാന്റിക്കിനു കുറുകേ രണ്ടുതവണ പറന്ന ആദ്യവ്യക്തി 1932 — തനിയേ, നിർത്താതെ, അമേരിക്കൻ ഐക്യനാടുകൾക്ക് കുറുകേ പറന്ന ആദ്യവനിത.
1935 — തനിയേ ഹവായ് ദ്വീപുകളിൽ നിന്ന് അമേരിക്കയിലേക്ക് പറന്ന ആദ്യ വ്യക്തി 1935 — മെക്സിക്കോ സിറ്റിയിൽ നിന്ന് വാഷിങ്ടണിലേക്ക് പറന്ന വേഗതയുടെ റെക്കോർഡ് 1935 — തനിയേ മെക്സിക്കോ സിറ്റിയിൽ നിന്ന് ന്യൂ ജഴ്സിയിലേക്ക് പറന്ന ആദ്യ വ്യക്തി.
പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ് Archived 2012-05-25 at the Wayback Machine .
Pieces of Amelia Earhart's plane might have been located...
ഡിസ്കവറി ന്യൂസ് അമീലിയ എയർഹാർട്ട്- ടൈം ലൈൻ, ദി നയന്റി-നയൻസ് അവലംബം
അമീലിയ ഡൊറോത്തിയ
1802 ജനുവരി 20 നായിരുന്നു അമീലിയ ജനിച്ചത്.
പിതാവ് ഡാനിയൽ കോൾഹോഫ്.
അദ്ദേഹം തഞ്ചാവൂർ രാജാവിന്റെ ചീഫ് സെക്രട്ടറി ആയിരുന്നു.
ഹെന്റി ബേക്കർ ആയിരുന്നു അമീലിയയുടെ ഭർത്താവ്.
രണ്ടുനൂറ്റാണ്ടു മുമ്പ് കേവലം ആറ് പെൺകുട്ടികളുമായി 1816-ൽ തന്റെ ബംഗ്ലാവിൽ ഒരു പെൺപള്ളിക്കൂടം സ്ഥാപിച്ചുകൊണ്ടാണു അവർ പ്രശസ്തിയിലേക്ക് കാലെടുത്തു വെയ്ക്കുന്നത്.
ഇന്ത്യയിൽതന്നെ ആദ്യത്തെ പെൺപള്ളിക്കൂടം.
ബേക്കർ മെമ്മോറിയൽ ഗേൾസ് ഹൈസ്കൂൾ ആയി പിന്നീട് മാറിയത് ഈ സ്ഥാപനമാണു.
സി. എം. എസ് മിഷനറിമാർ കേരളത്തിൽ വന്ന സമയത്ത് സ്ത്രീകളുടെ സാമൂഹികനിലവാരം മെച്ചപ്പെടുത്തണമെന്ന് അവർ ആഗ്രഹിച്ചു.
ഈ സേവനചരിത്രത്തിലെ ഉത്തമമാതൃകയാണു ഈ മഹത് സ്ഥാപനം.
കേവലം ഏഴു വയസ്സുള്ളപ്പോൾ അമീലിയ ദൈവത്തിനു സ്വയം സമർപ്പിച്ചു.
1818-ൽ തഞ്ചാവൂർ പള്ളിയില് വച്ച് റവ.
ഹെന്റി ബേക്കറിന്റേയും അമീലിയയുടെയും വിവാഹം നടന്നു.
തുടർന്ന് 1819-ൽ കോട്ടയത്തെത്തി താമസം ആരംഭിച്ചു.
വ്യാഴാഴ്ച തോറും മിസിസ് ബേക്കർ സ്ത്രീകളെ എഴുത്തും വായനയും അഭ്യസിപ്പിച്ചിരുന്നു.
വലിയ മദാമ്മ എന്നായിരുന്നു അവരെ സ്ത്രീകൾ വിളിച്ചിരുന്നത്.
പെൺകുട്ടികളെ ആദ്യം തയ്യലും ഇംഗ്ലീഷും പഠിപ്പിച്ചു.
പിന്നീട് മലയാളവും കണക്കും അഭ്യസിപ്പിച്ചു.
അക്കാലത്ത് 10-12 വയസ്സാകുമ്പോഴേക്കും  പെൺകുട്ടികളെ വിവാഹം കഴിപ്പിച്ചയക്കുമായിരുന്നു.
ആയതിനാൽ പള്ളിക്കൂടത്തിലെ അംഗസംഖ്യ പരിമിതമായിരുന്നു.
1863/64 ലെ റിപ്പോർട്ടിൽ റവ.
ഹെൻറി ബേക്കർ ഇപ്രകാരം എഴുതിയിരിക്കുന്നു. 'ബേക്കർ ഗേൾസ് ബോർഡിങ്ങ് സ്കൂളിൽ അൻപതോളം വിദ്യാർത്ഥികൾ  ഓരോ വർഷവും താമസിച്ച് പഠിച്ചു വരുന്നു' എന്ന്.
1888-ൽ അമീലിയ ഡെറോത്തിയ അന്തരിച്ചു.
സ്കൂൾ ഹൈസ്കൂൾ നിലവാരത്തിലേക്ക്
1844-ൽ ഫ്രാൻസസ് ആൻ ബേക്കർ പള്ളത്ത് ആരംഭിച്ച പെൺപള്ളിക്കൂടം കോട്ടയത്ത് തിരുനക്കരയിലേക്ക് മാറ്റി.
അവരുടെ മരണശേഷം മിസ് മേരി ബേക്കർ സ്കൂളിന്റെ ചുമതല ഏറ്റെടുക്കുകയും കോട്ടയം ഗേൾസ് സ്കൂളിൽ ലയിപ്പിക്കുകയും ചെയ്തു.
1903-ൽ മിസ് ബേക്കർ സ്കൂൾ ഹൈസ്കൂൾ നിലവാരത്തിലേക്ക് ഉയർത്തപ്പെടുകയും ചെയ്തു.
അവലംബം ↑ https://www.facebook.com/bmghsskottayam/
അമീലിയൻ ഇംഗ്ലീഷ് വിലാസം https://ml.wikipedia.org/wiki/Aemilianus
റോമൻ ചക്രവർത്തി.
അമീലിയൻ എന്നപേരിൽ അറിയപ്പെടുന്ന ഇദ്ദേഹത്തിൻറെ പൂർണമായ പേര് മാർക്കസ് അമീലിയസ് അമീലിയാനസ് എന്നാണ്.
മോറിറ്റാനിയക്കാരനായ അദ്ദേഹം മൂർ വിഭാഗക്കാരനും എളിയ നിലയിൽ നിന്ന് ഉയർന്നു വന്ന ആളുമായിരുന്നു.
റോമൻ സെനറ്ററായും കോൺസലായും പ്രവർത്തിച്ചിട്ടുണ്ട്.
ഗാലസ് ചക്രവർത്തിയുടെ (ഭരണകാലം:251-253) കീഴിൽ മോയിസിയ (Moesia) ആക്രമണം നടത്തി.
മോയിസിയയിലെയും പന്നോനിയയിലേയും ഗവർണറായിരുന്നു.
അമീലിയൻ 253 - ൽ ഒരു വിപ്ലവം നയിച്ച്, ഇറ്റലി ആക്രമിക്കുകയും ഗാലസ് ചക്രവർത്തിയെ വധിക്കുകയും ചെയ്തു.
അമീലിയനെ ചക്രവർത്തിയായി സേനകളും സെനറ്റും അംഗീകരിച്ചു.
സേനകളാൽ പരിത്യക്തനായ അമീലിയൻ ഏതാനും ആഴ്ചകൾക്കു ശേഷം 46ം വയസ്സിൽ വധിക്കപ്പെട്ടു.
അദ്ദേഹത്തിൻറെ ഭാര്യ കൊർണീലിയ സുപ്പേറ ആയിരുന്നു.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അമീലിയൻ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അവലംബം Banchich, Thomas, "Marcus Aemilius Aemilianus (ca. July – ca. September, 253)" , De Imperatoribus Romanis Potter, David S., The Roman Empire at Bay AD 180–395 , Routledge, 2004.
ISBN 0-415-10058-5 പുറത്തേക്കുള്ള കണ്ണികൾ
Media related to Aemilianus at Wikimedia Commons ഇതും കാണുക റോമാ സാമ്രാജ്യം
അമീഷാ പട്ടേൽ ഇംഗ്ലീഷ് വിലാസം https://ml.wikipedia.org/wiki/Amisha_Patel
ബോളിവുഡ് ഹിന്ദി സിനിമ രം‌ഗത്തെ ഒരു പ്രശസ്ത നടിയാണ് അമിഷാ പട്ടേൽ ( ഹിന്ദി : अमीषा पटेल) (ജനനം ജൂൺ 9 , 1976 ).
കഹോ ന പ്യാർ ഹേ (2000) എന്ന വമ്പൻ വിജയ ചിത്രത്തിലൂടെയാണ് അമിഷ തന്റെ സിനിമ അഭിനയം തുടങ്ങിയത്.
അതു പോലെ മറ്റൊരു വിജയ സിനിമയായ ഗദർ-ഏക്  പ്രേം കഥ എന്ന സിനിമയിൽ അമിഷയുടെ പ്രകടനം ഏറെ ശ്രദ്ധിക്കപ്പെട്ടു.
ഇത് ബോളിവുഡ് സിനിമ ചരിത്രത്തിലെ തന്നെ ഒരു വൻ വിജയമായിരുന്നു.
പക്ഷേ അതിനു ശേഷം അഭിനയിച്ച് ഒരു പാട് ചിത്രങ്ങൾ അധികം ശ്രദ്ധിക്കാതെ പോയി.
പിന്നീട് 2006 ലെ അൻ കഹീ എന്ന ചിത്രത്തിലെ അഭിനയത്തിന് അമിഷക്ക് ഒരു പാട് നല്ല അഭിപ്രായങ്ങൾ   ലഭിച്ചു.
2007 ൽ പ്രിയദർശൻ നിർമിച്ച ഭൂൽ ഭുലൈയ്യ എന്ന് ചിത്രത്തിലും ശ്രദ്ധേയമായ ഒരു വേഷമാണ് അമിഷ ചെയ്തത്.
ആശാ പട്ടേലിന്റെയും അമിത് പട്ടേലിന്റെ മകളായ അമിഷയുടെ മുത്തശ്ശൻ മും‌ബൈയിലെ അഭിഭാഷകനും രാഷ്ട്രീയ നേതാവുമായ ബാരിസ്റ്റർ രജ്നി പട്ടേലായിരുന്നു.
പഠിച്ചത് മുംബൈയിലെ കത്തീഡ്രൽ ജോൺ  ഹൈസ്കൂളിലും പിന്നീട് മെഡ് ഫോർഡിലെ ടഫ്ഡ് യൂണിവേഴ്സിറ്റിയിലുമാണ്.
രാകേഷ് റോഷൻ നിർമിച്ച കഹോ ന പ്യാർ ഹേ എന്ന ചിത്രത്തിൽ ആദ്യമായി അഭിനയിച്ചറത്.
ആ ചിത്രം ഒരു വമ്പൻ വിജയമായിരുന്നു.
രണ്ടാമത് അഭിനയിച്ചത് ഒരു തെലുങ്ക് സിനിമയിലായിരുന്നു .
2001 -ൽ അഭിനയിച്ച ഗദർ എന്ന സിനിമ അന്നത്തെ ഏറ്റവും കൂടുതൽ വരുമാനം നേടി കൊടുത്ത സിനിമകളിൽ ഒന്നായിരുന്നു.
അവാർഡുകൾ ഫിലിംഫെയർ 2001: പ്രത്യേക അവാർഡ് ഗദർ - ഏക് പ്രേം കഥ സീ സിനി അവാർഡുകൾ 2000: മികച്ച പുതുമുഖ നടി ; കഹോ ന പ്യാർ ഹേ മറ്റു അവാർഡുകൾ 2000: 31st Annual Filmgoers "Best Female Debut"; Kaho Naa...
Pyaar Hai 2000: Kalashree "Sensational Discovery"; Kaho Naa...
Pyaar Hai 2000: Sansui Viewers Choice Award "Best Debut / Face of the Year"; Kaho Naa...
Pyaar Hai 2001: 32nd Annual Filmgoers, Best Actress; Gadar: Ek Prem Katha 2002: Sansui Jury Award for Best Actress; Gadar: Ek Prem Katha അഭിനയിച്ച സിനിമകൾ വർഷം സിനിമയുടെ പേര് കഥാപാത്രം മറ്റു വിവരങ്ങൾ 2000 കഹോ നാ പ്യാർ ഹേ സോണിയ സക്സേന Nominated for Filmfare Best Female Debut Award ബദ്രി സരയു തെലുഗു സിനിമ എന്നാ വിളൈ അഴകേ ദിവ്യ തമിഴ് സിനിമ 2001 ഗദർ: ഏക് പ്രേം കഥ സക്കീന ജേതാവ് , Filmfare Special Performance Award നാമനിർദ്ദേശം, Filmfare Best Actress Award യെ സിന്ദഗീ കാ സഫർ സറേന ദേവൻ 2002 ക്രാന്തി സഞ്ജന റോയ് ക്യാ യെഹി പ്യാർ ഹേ സന്ധ്യ പാട്ടീൽ ആപ് മുഝേ അച്ഛേ ലഗ്നേ ലഗേ സപ്ന യെ ഹേ ജൽവ സോണിയ സിംഗ് ഹംറാസ് പ്രിയ Nominated for Filmfare Best Actress Award 2003 പുതിയ ഗീതൈ ജോ തമിഴ് സിനിമ പർവാന പൂജ 2004 സുനോ സസുർജി കിരൺ സക്സേന Shart: The Challenge Special appearance Naani പ്രിയ തെലുഗു സിനിമ 2005 Vaada പൂജ ഏലാൻ പ്രിയ ശബ്നം മൗസി ശബ്നത്തിന്റെ അമ്മ Special appearance സമീർ - ദെ ഫയർ വിത്തിൻ പൂജ നരസിംഹുഡു സുബ്ബു തെലുഗു സിനിമ മംഗൽപാണ്ഡേ: ദ റൈസിങ് ജ്വാല 2006 മേരേ ജീവൻ സാഥി അഞ്ജലി ഹം കോ തും സേ പ്യാർ ഹേ ദുർഗ തീസരീ ആങ്ഖ് അമ്മു Tathastu സരിത അൻ കഹീ മിസിസ്.
നന്ദിത സക്സേന ആപ് കി ഖാത്തിർ ശീറാനി എ. ഖന്ന 2007 ഹണിമൂൺ ട്രാവൽസ് Pvt. Ltd. പിങ്കി ഹേയ് ബേബി Special appearance in song ഭൂൽ ഭുലയ്യ രാധ Om Shanti Om Special appearance 2008 ഥോഡാ പ്യാർ ഥോഡാ മാജിക് മലൈക്ക Cameo 2009 റൺ ഭോല റൺ Imtiaz Ali's Next Cameo Chatur Singh Two Star അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് അമീഷാ പട്ടേൽ
ടി എ സിന്നത്തുറെ
പ്രൊഫ. മലേഷ്യൻ ഒബ്‌സ്റ്റട്രീഷ്യനും ഗൈനക്കോളജിസ്റ്റും ആയിരുന്നു ടിഎ സിന്നത്തുറെ (സി. 1933- 1997) എന്നറിയപ്പെടുന്ന ഡാറ്റുക് ഡോ. തിരുനാവുക് അരശു സിന്നത്തുറെ .
MRCOG (റോയൽ കോളേജ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജി അംഗം), FRCS (റോയൽ കോളേജ് ഓഫ് സർജൻസ് ഫെല്ലോ) എന്നിവയുടെ ഡിപ്ലോമകൾ നേടിയ ആദ്യത്തെ മലേഷ്യൻ ഡോക്ടറായിരുന്നു അദ്ദേഹം.
കാൻഡങ് കെർബൗ ഹോസ്പിറ്റലിൽ (സിംഗപ്പൂർ) പ്രസവചികിത്സകനായി അദ്ദേഹം പ്രാക്ടീസ് ആരംഭിച്ചു.
1966/67 ൽ സിംഗപ്പൂർ മെഡിക്കൽ അസോസിയേഷന്റെ (എസ്എംഎ) (6-മത് കൗൺസിൽ) ഓണററി സെക്രട്ടറിയായിരുന്നു.
1964 ൽ സിംഗപ്പൂർ അക്കാദമി ഓഫ് മെഡിസിനിൽ പ്ലാസന്റൽ ഇൻസഫിഷ്യൻസി സിൻഡ്രോം ചികിത്സയിൽ അമ്നിയോട്ടമിയെക്കുറിച്ച് അദ്ദേഹം നാലാമത്തെ ഗാലോവേ മെമ്മോറിയൽ പ്രഭാഷണം  നടത്തി.
1970- ൽ മലയ സർവകലാശാലയിലെ ഫാക്കൽറ്റി ഓഫ് മെഡിസിനിൽ ഒബ്‌സ്റ്റട്രിക്‌സ് ആൻഡ് ഗൈനക്കോളജി വിഭാഗത്തിന്റെ പ്രൊഫസറും മേധാവിയുമായി നിയമിതനായ സിന്നതുരെ 1986 വരെ ആ പദവിയിൽ തുടർന്നു.
1970-ൽ യുണൈറ്റഡ് കിംഗ്ഡത്തിലെ റോയൽ കോളേജ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ നിന്ന് ഡിപ്പാർട്ട്‌മെന്റിന് പൂർണ്ണ അംഗീകാരം ലഭിച്ചു, അങ്ങനെ അംഗീകരിക്കപ്പെട്ട ആദ്യത്തെ മലേഷ്യൻ യൂണിറ്റ്.
1970  ന്റെ തുടക്കത്തിൽ തെക്കുകിഴക്കൻ ഏഷ്യയിലെ ആദ്യത്തെ ഗർഭാശയ രക്തപ്പകർച്ച വിജയകരമായി നടത്തിയ പന്ത്രണ്ട് വിദഗ്ധരുടെ ഒരു ടീമിന് സിന്നത്തുറെ നേതൃത്വം നൽകി.
1980-ൽ സിന്നത്തുറെ യു.എം. ഫാക്കൽറ്റി ഓഫ് മെഡിസിനിൽ ഡീനായി നിയമിതനായി.
ഇൻറർനെറ്റിനും തെളിവുകൾ അടിസ്ഥാനമാക്കിയുള്ള വൈദ്യശാസ്ത്രത്തിനും മുമ്പുള്ള ഒരു കാലഘട്ടത്തിൽ ഇൻഡെക്‌സ് ചെയ്‌ത മെഡിക്കൽ ജേണലുകളിൽ 60-ലധികം ശാസ്ത്രീയ പ്രസിദ്ധീകരണങ്ങളുള്ള ഒരു മികച്ച ഗവേഷകനായിരുന്നു അദ്ദേഹം.
1982-ൽ, ലോകാരോഗ്യ സംഘടനയിലെ (WHO)  റീജിയണൽ വെസ്റ്റേൺ പസഫിക് ഉപദേശക സമിതിയുടെ (WPACMR) റീജിയണൽ വെസ്റ്റേൺ പസഫിക് അഡ്വൈസറി കമ്മിറ്റിയുടെ 7-ആം സെഷന്റെ വൈസ് ചെയർമാനായി സിന്നതുരെ നിയമിതനായി, 1985-ൽ ആസിയാൻ സർവ്വകലാശാലയിൽ നിന്നുള്ള ആദ്യത്തെ അക്കാദമിക് ആയി സിന്നത്തുറെ.
ഓസ്‌ട്രേലിയയിലേക്ക് ഒരു എക്‌സ്‌റ്റേണൽ എക്‌സാമിനറായി ക്ഷണിക്കപ്പെടും.
1971/72 ൽ മലേഷ്യയിലെ ഒബ്‌സ്റ്റട്രിക്കൽ ആൻഡ് ഗൈനക്കോളജിക്കൽ സൊസൈറ്റിയുടെ (OGSM) പ്രസിഡന്റായിരുന്നു.
റാഫിൾസ് ഇൻസ്റ്റിറ്റ്യൂഷനിൽ പഠിച്ച അദ്ദേഹം 1956-ൽ മലയ സർവകലാശാലയിൽ നിന്ന് (സിംഗപ്പൂരിൽ) ബിരുദം നേടി.
സിന്നത്തുറെ രണ്ടുതവണ വിവാഹം കഴിച്ചു.
1997-ൽ (അറുപത്തിനാലാം വയസ്സിൽ) വിട്ടുമാറാത്ത പ്രമേഹവുമായി ബന്ധപ്പെട്ട ഹൃദയ സംബന്ധമായ അസുഖത്താൽ അദ്ദേഹം മരിച്ചു.
അദ്ദേഹത്തിന്റെ ആദ്യ വിവാഹത്തിൽ നിന്ന് രണ്ട് ആൺമക്കളുണ്ട്, ഇരുവരും ബ്രിട്ടീഷ്/ഐറിഷ് പരിശീലനം നേടിയ ഡോക്ടർമാരാണ്; ഒരു ശിശുരോഗവിദഗ്ദ്ധനും (കനഗ രാജ്) ഒരു ഒട്ടോറിനോളറിംഗോളജിസ്റ്റും (ഇഎൻടി സർജൻ) (അരസ രാജ്).
ടി.എ.സിന്നത്തുറെയും പയനിയറിംഗ് അനസ്‌തേഷ്യോളജിസ്റ്റ് ആയ ടി.സച്ചിതാനന്ദനും ഭാര്യാ സഹോദരന്മാരായിരുന്നു.
1930 സെപ്തംബർ 22-ന് ജനിച്ച് 85-ആം വയസ്സിൽ 2016 ജനുവരി 18-ന് അന്തരിച്ച അദ്ദേഹത്തിന്റെ ജ്യേഷ്ഠൻ സിംഗപ്പൂരിലെ വിരമിച്ച ജഡ്ജി ടി.എസ് സിന്ന ദുരൈ ആയിരുന്നു .
1985-ൽ ഡാർജ സെറ്റിയ പങ്കുവാൻ നെഗേരി (ഡിഎസ്പിഎൻ) ലഭിച്ചപ്പോൾ പെനാങ്ങിലെ അഞ്ചാമത്തെ യാങ് ഡി-പെർതുവ (ഗവർണർ), ഹിസ് എക്‌സലൻസി തുൻ അവാങ് ഹസ്സൻ (അദ്ദേഹം തന്നെ ഒരു പ്രമുഖ ഒന്നാം തലമുറ പ്രസവചികിത്സകൻ) സിന്നതുരെയെ നൈറ്റ് ആയി പ്രഖ്യാപിച്ചു.
ഒബ്‌സ്റ്റട്രിക്‌സ് ആൻഡ് ഗൈനക്കോളജിയിലെ ടിഎ സിന്നതുരെ അക്കാദമിക് അവാർഡ് 2005-ൽ അദ്ദേഹത്തിന്റെ സ്മരണയ്ക്കായി ഉദ്ഘാടനം ചെയ്തു, ഒബ്‌സ്റ്റട്രിക്‌സ് ആൻഡ് ഗൈനക്കോളജിയിൽ (കോൺജോയിന്റ് ബോർഡ് ഓഫ് യൂണിവേഴ്‌സിറ്റി ഓഫ് മലയ , യൂണിവേഴ്‌സിറ്റി സെയ്‌ൻസ് മലേഷ്യ, യൂണിവേഴ്‌സിറ്റി കെബാങ്‌സാൻ മലേഷ്യ ) അവസാന മാസ്റ്റേഴ്‌സ് പരീക്ഷയിൽ ഒന്നാം സമ്മാനം മെഡൽ ജേതാവിന് നൽകി.
ടി ട്രീ, നോർത്തേൺ ടെറിട്ടറി ഇംഗ്ലീഷ് വിലാസം https://ml.wikipedia.org/wiki/Ti_Tree,_Northern_Territory
ഓസ്‌ട്രേലിയയിലെ നോർത്തേൺ ടെറിട്ടറിയിലെ ഒരു ചെറിയ പട്ടണമാണ് ടി ട്രീ .
സ്റ്റുവർട്ട് ഹൈവേയിൽ ആലീസ് സ്പ്രിംഗ്സിന് വടക്ക് 193 കിലോമീറ്ററും ടെന്നന്റ് ക്രീക്കിന് 311 കിലോമീറ്റർ തെക്കും ഓസ്‌ട്രേലിയയിലെ ഡാർവിന് 1289 കിലോമീറ്റർ തെക്കുമായി നഗരം സ്ഥിതി ചെയ്യുന്നു.
2016 ലെ സെൻസസ് പ്രകാരം ടി ട്രീയിലെ ജനസംഖ്യ 70 ആയിരുന്നു.
ആലീസ് സ്പ്രിംഗ്സിനോട് ഏറ്റവും അടുത്തുള്ള പട്ടണമാണ് ടി ട്രീ.
ടി ട്രീക്ക് ചുറ്റുമുള്ള പ്രദേശത്ത് 995 പേർ വസിക്കുന്നു.
അതിൽ 191 പേർ ആദിവാസികളല്ല.
11 കന്നുകാലി സ്റ്റേഷനുകൾ, ഉട്ടോപ്പിയ ഉൾപ്പെടെയുള്ള 6 ആദിവാസി സ്റ്റേഷനുകൾ, ടി ട്രീ ടൗൺ‌ഷിപ്പ്, ബാരോ ക്രീക്ക് കമ്മ്യൂണിറ്റിയും ടി ട്രീ ഫാമിലെ കാർഷിക ഉൽ‌പന്ന ഫാമുകളും, സെൻട്രൽ ഓസ്‌ട്രേലിയൻ പ്രൊഡ്യൂസ് ഫാം, ടെറിട്ടറി ഗ്രേപ്പ് ഫാം എന്നിവിടങ്ങളിൽ ഈ ജനസംഖ്യ ഉൾപ്പെടുന്നു.
വർഷം മുഴുവനും സൂര്യപ്രകാശവും ഭൂഗർഭ ജലവിതരണവും ലഭ്യമായതിനാൽ മുന്തിരി , തണ്ണിമത്തൻ എന്നിവയുടെ ഒരു വളർന്നുവരുന്ന കേന്ദ്രമാണ് ഈ പ്രദേശം.
ടി ട്രീയുടെ വടക്ക് ഭാഗത്തുള്ള ഒരു പ്രശസ്തമായ ശ്രദ്ധാകേന്ദ്രം സെൻട്രൽ മൗണ്ട് സ്റ്റുവർട്ട് ആണ്.
ആലീസ് സ്പ്രിംഗ്സിൽ നിന്ന് വടക്കോട്ട് പോകുന്ന ആദ്യത്തെ പ്രധാന ഇടത്താവളമാണ് ടി ട്രീ.
ഇത് ആലീസ് സ്പ്രിംഗ്സിനും ടെന്നന്റ് ക്രീക്കിനുമിടയിലുള്ള ഏറ്റവും വലിയ കമ്മ്യൂണിറ്റിയാണ്.
ഒരു ഹോട്ടൽ, ഒരു സ്കൂൾ, ഒരു പോലീസ് സ്റ്റേഷൻ എന്നിവയും മറ്റ് നിരവധി കെട്ടിടങ്ങളും ഇവിടെയുണ്ട്.
പെട്രോളും മറ്റ് യാത്രാ സൗകര്യങ്ങളും ലഭ്യമാണ്.
ടി ട്രീക്ക് ചുറ്റുമുള്ള ഭൂമിയുടെ ഭൂരിഭാഗവും അൻ‌മാറ്റിയേർ‌ ജനതയുടെ ഉടമസ്ഥതയിലുള്ള ആദിവാസി ഭൂമിയാണ്.
അവരുടെ കലകൾ ടൗണിനുള്ളിൽ‌ കാണാൻ‌ കഴിയും.
കൂടാതെ ടൗൺ‌ഷിപ്പിന് ചുറ്റുമുള്ള നിരവധി രസകരമായ പ്രദേശങ്ങൾ ഉണ്ട്.
ചുറ്റുമുള്ള ആദിവാസി കമ്മ്യൂണിറ്റികളുടെ ഒരു സേവന നഗരമായി ഈ നഗരം പ്രവർത്തിക്കുന്നു.
പച്ചക്കറി ഉത്പാദിപ്പിക്കുന്ന സ്ഥലത്തിന്റെ കേന്ദ്രമാണ് ടി ട്രീ.
ടെറിട്ടറി മാർക്കറ്റുകൾക്കായി നിരവധി പച്ചക്കറികളും പഴങ്ങളും ഉത്പാദിപ്പിക്കുന്നു.
വാർഷിക ടേബിൾ-ഗ്രേപ്പ്സ് വിളവെടുപ്പ് മാത്രം 10 ദശലക്ഷം ഡോളർ വരുമാനം നേടുന്നു.
ടി ട്രീ ടൗൺ‌ഷിപ്പിനോട് ചേർന്നുള്ള പ്രദേശത്തിന്റെ അൻ‌മറ്റെയർ‌ നാമം അലിയാവ് എന്നാണ്.
എന്നാൽ ടി ട്രീ അല്ലെങ്കിൽ ടീ ട്രീ എന്ന പേര് എങ്ങനെ വന്നുവെന്ന് ആർക്കും അറിയില്ല.
ഓവർലാന്റ് ടെലിഗ്രാഫ് ലൈനിന്റെ നിർമ്മാണ സമയത്ത് വികസിപ്പിച്ചെടുത്ത ടി ട്രീ വെൽ നമ്പർ 3 ആണ് ഈ പ്രദേശത്തെ സവിശേഷതകളിൽ ഒന്ന്.
ടി ട്രീ വെൽ നമ്പർ 2-ന്റെ അവശിഷ്ടങ്ങൾ എയർ സ്ട്രിപ്പിന്റെ തെക്കേ അറ്റത്ത് കാണാം.
1975-ൽ ഇയാൻ ഡാഹ്ലെൻബർഗ് സ്റ്റേഷന്റെ 640 ഏക്കർ ഏറ്റെടുത്ത് ഡാലെൻബർഗ് ഹോർട്ടികൾച്ചറൽ എന്റർപ്രൈസ് സ്ഥാപിച്ചു.
അവിടെ ഇപ്പോൾ ടി ട്രീ ഫാമിൽ മുന്തിരിപ്പഴവും തണ്ണിമത്തനും വളർത്തുന്നു.
ടി ട്രീ സ്റ്റേഷൻ 1976 ൽ ആദിവാസി ലാൻഡ് ഫണ്ട് കമ്മീഷന് വിൽക്കുകയും പ്രാദേശിക ആദിവാസികൾക്ക് വേണ്ടി ഭൂമി അവകാശവാദത്തിന് വിധേയമാവുകയും ചെയ്തു.
ടി ട്രീ ടൗൺ‌ഷിപ്പിന് ചുറ്റുമുള്ള പ്രദേശത്തിന്റെ ഭൂരിഭാഗവും ഇപ്പോൾ അഹാകി ലാൻഡ് ട്രസ്റ്റിന്റെ പരിധിയിലാണ്.
ടി ഡി എൻ എ ഇംഗ്ലീഷ് വിലാസം https://ml.wikipedia.org/wiki/TDNA_(_Transferred_DNA) ടി ഡി എൻ എ
ജനിതക രൂപാന്തരീകരണ പ്രക്രിയയിൽ ജീവകോശങ്ങളിലേയ്ക്ക് ജീൻമാറ്റം ചെയ്യുന്നതിനുപയോഗിക്കുന്ന പ്ലാസ്മിഡിന്റെ ഒരുഭാഗം.
സസ്യങ്ങളിൽ ജനിതക രൂപാന്തരീകരണം (genetic transformation) നടത്തുന്നത് വെക്ടറുകളുടെ സഹായത്താലാണ്.
പലതരം വെക്ടറുകൾ ജീൻ ക്ലോണിങ്ങിന് ഉപയോഗിക്കാമെങ്കിലും മണ്ണിൽകാണപ്പെടുന്ന അഗ്രോബാക്ടീരിയം ടൂമിഫേഷ്യൻസ് (Agrobacterium tumefaciens) എന്നയിനം ബാക്ടീരിയകളെയാണ് കൂടുതൽ ഫലപ്രദമായി ഉപയോഗിച്ചുവരുന്നത്.
ഇവ സസ്യകോശങ്ങളെ ആക്രമിക്കുകയും 'ക്രൗൺ ഗാൾ' എന്ന കാൻസർപോലുള്ള മുഴകൾ ഉണ്ടാക്കുന്ന രോഗത്തിനു കാരണമാകുകയും ചെയ്യുന്നു.
ബാക്ടീരിയയിലെ ട്യൂമർ ഉണ്ടാക്കുന്ന പ്ലാസ്മിഡിൽ (Ti plasmid) ഉള്ള ഡി.എൻ എ യുടെ ഒരു ഭാഗം ആതിഥേയസസ്യകോശത്തിന്റെ ഡി.എൻ.എയിൽ സംയോജിപ്പിക്കുന്നതിനാലാണ് രോഗലക്ഷണങ്ങൾ പ്രകടമാകുന്നത്.
ഇപ്രകാരം സസ്യത്തിന്റെ ഡി.എൻ.എയിലേക്കു മാറ്റുന്ന Ti പ്ലാസ്മിഡിലുള്ള ഡി എൻ എയുടെ ഭാഗമാണ് ടി.ഡി.എൻ.എ എന്ന പേരിലറിയപ്പെടുന്നത്.
അഗ്രോബാക്ടീരിയം ട്യൂമിഫേഷ്യൻസിന്റെ മറ്റൊരു സ്പീഷീസാണ് അഗ്രോബാക്ടീരിയം റൈസോജീൻസ് (A.rhizogenes).
ഈ ബാക്ടീരിയത്തിനുള്ളിൽ Ri പ്ലാസ്മിഡുകൾ (RiP) ഉണ്ട്.
ഇവ രോമാവൃതമായ വേരുകളുണ്ടാക്കുന്ന രോഗത്തിനു നിദാനമായിത്തീരുന്നു.
ഈ പ്ലാസ്മിഡിന്റെ ഡി എൻ എയുടെ ഒരു ഭാഗം സസ്യകോശത്തിന്റെ ഡി എൻ എയിൽ സംയോജിക്കുമ്പോഴാണ് രോഗം ഉണ്ടാകുന്നത്.